Εντίνα

Η Εντίνα (αγγλ. Edina) είναι χωριό στην Κομητεία Γκραντ Μπάσα της Λιβερίας, στην Αφρική, με πληθυσμό 350 κατοίκους σύμφωνα με εκτίμηση του 2008. Είναι κτισμένη στη βόρεια πλευρά της εκβολής του Ποταμού Σαιν Τζων στον Ατλαντικό Ωκεανό, νοτιοανατολικά από την πρωτεύουσα της χώρας Μονρόβια και λιγότερο από 6 χιλιόμετρα από την πρωτεύουσα της Κομητείας, την πόλη Μπιουκάναν. Η ονομασία «Εντίνα» προήλθε από την ονομασία της πρωτεύουσας της Σκωτίας, του Εδιμβούργου (`Εντιν-μπρα), επειδή η πόλη παρέσχε οικονομική υποστήριξη για την ίδρυση του χωριού.

Ιστορία
Το χωριό ιδρύθηκε το 1832 ως «αποικία» της Αμερικανικής Εταιρείας ΕποικισμούTracy, Joseph and Solomon Peck, Enoch Mudge, William Cutter, Enoch Mack: History of American Missions to the Heathen, from Their Commencement to the Present Time From Their Commencement to the Present Time, εκδ. Spooner & Howland, 1840, σσ. 558-571, 619 και είναι έτσι ένας από τους παλαιότερους οικισμούς σε όλη τη Λιβερία. Το 1837 ενσωματώθηκε στην «αποικία» Μπάσα Κόουβ. Στις 22 Οκτωβρίου 1836 άρχισε να λειτουργεί το σχολείο της Εντίνα και τον Δεκέμβριο του 1837 ο πρώτος χριστιανικός ναός της..

Παραπομπές

Εντινα